ITÄ-SUOMEN HOVIOIKEUS

Kuopio     18.3.2010
Nro           33

Oikeusministeriölle

Asia: Lausunto Rasistiset rikokset -työryhmän mietinnöstä

Viite: Oikeusministeriön kirje 1.2.2010  OM 4/41/2009  

Lausuntonaan asiakohdassa mainitusta mietinnöstä hovioikeus ilmoittaa, että sillä ei ole mietinnössä tehtyjen ehdotusten johdosta huomautettavaa.

Oikeusministeriön kirjeessä pyydetään lausuntoa myös siitä, onko tarpeen ryhtyä valmistelemaan lainsäädäntöä, jolla asetettaisiin internet-sivustojen ylläpitäjille erityinen rasistisen rikoksen tunnusmerkistön täyttävän aineiston valvonta- ja poistamisvelvollisuus. Ministeriön kirjettä seuranneessa muistiossa mainituista ongelmista huolimatta hovioikeus pitää tarpeellisena sellaisen lainsäädännön aikaansaamista, jolla internetissä keskustelupalstoja ylläpitävien velvollisuuksia ja vastuuta selvennettäisiin ja tietyissä tilanteissa ylläpitäjän menettely tai laiminlyönti kriminalisoitaisiin. Joka tapauksessa on tarpeellista, että tähän asiakokonaisuuteen liittyvät lainsäädäntötarpeet ja niihin liittyvät ongelmakohdat otetaan seikkaperäisen tutkimisen ja valmistelun kohteeksi.

Tämän lausunnon on valmistellut allekirjoittanut hovioikeuden presidentti. Asiasta on keskusteltu hovioikeuden johtoryhmässä.

	Presidentti		Mikael Krogerus

	Kansliapäällikkö	Olli Hyvärinen

	__________________________________________________________________________________
	Postiosoite:		Osoite:		      Puhelinvaihde: 010 36 41400
	PL 1158		Minna Canthin katu 64 A	      Telekopiot: 010 36 41500
	70101 Kuopio			      Sähköposti: ita-suomi.ho_hallinto@oikeus.fi